
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/101/2026 8726202308 21. 09. 2026 JUDr. František Krasňan ECLI:SK:OSPP:2026:8726202308.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.XX.XXXX, bytom ako matka, zast. opatrovníkom Úradom práce, sociálnych vecí a rodiny, Hraničná 13, 058 01 Poprad, deti rodičov – matky: C. B., nar. XX.XX.XXXX, trvale bytom D. XXX/ X, XXX XX E. a otca: F. B., nar. XX.XX.XXXX, trvale bytom G. XXX, XXX XX H., právne zastúpený: Advokátska kancelária JUDr. Marcel Mašan s.r.o., so sídlom Dostojevského 3313/12, 058 01 Poprad, IČO: 36 858 935, v konaní začatom na návrh matky, o zmenu úpravy rodičovských práv a povinností k mal. deťom takto rozhodol: I. S c h v a ľ u j e
rodičovskú dohodu v tomto znení:
M e n í sa rozsudok Okresného súdu Poprad č. k. 10P/190/2024 zo dňa 11.11.2024 tak, že maloletá sa počnúc dňom 05.06.2026 z v e r u j e do osobnej starostlivosti matky, pričom obaja rodičia ju budú zastupovať a spravovať jej majetok. Otec sa z a v ä z u j e prispievať na výživu mal. A. výživným v sume 200,- eur mesačne od 05.06.2026 do 31.08.2026 a od 01.09.2026 sa z a v ä z u j e prispievať výživným v sume 300,- eur mesačne, ktoré výživné je povinný hradiť na účet matky vždy do 15. dňa v mesiaci vopred. Ďalej sa otec z a v ä z u j e hradiť na účet mal. dieťaťa sumu 50,- eur mesačne ako vreckové a ďalej hradiť sumu 20,- eur paušál za mobilný telefón, 10,- eur mesačne na stužkovú slávnosť, uvedené položky vždy najneskôr do 28. dňa v mesiaci vopred, ako aj uhrádzať mesačnú platbu životného poistenia pre mal. A., ktorá je zahrnutá v spoločnom životnom poistení otca a oboch dcér. Dlžné výživné za obdobie od 05.06.2026 do 31.08.2026 činí sumu 600,- eur, ktorú sa otec zaväzuje uhradiť na účet matky v lehote do 30.11.2026. II. Žiaden z účastníkov n e m á právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

